text: Svinebonde efterbetaler 95.000 kr.
  24 januar 2013 kl. 12.51
  En af Danmarks største svineproducenter har netop betalt 95.000 kroner. Han er i Arbejdsretten har dømt for at have underbetalt to lettiske statsborgerem, som arbejdede som praktikanter.
  Landmand Hans Barsøe Bram fra Haderslev betalte de lettiske svinepassere lav løn som såkaldte praktikanter. Men 3F rejste en sag, hvor fagforbundet krævede en langt højere betaling for østarbejdernes ufaglærte arbejde, skriver Fagbladet 3F.
  Arbejdsretten gav 3F fuldt medhold i sagen, hvor arbejdsgiveren slet ikke mødte op i retten.
  
  9.400 kr. om måneden
  - Der er tale om en sag, hvor endnu en arbejdsgiver har misbrugt ordningen om udenlandske praktikanter til at skaffe sig billig arbejdskraft, siger forhandlingssekretær i 3F Morten Fischer-Nielsen.
  De to østarbejdere fik ifølge deres lønsedler en månedsløn på mellem knap 9.400 og 9.800 kroner hver. De blev aflønnet som landbrugspraktikanter.
  
  Gård overdraget
  Efter 3F rejste sagen i august 2010, overdrog Hans Bram gården til sønnen Jesper Bram.
  Jesper Bram oplyser, at han har betalt boden på 95.000 kroner, som fastsat af Arbejdsretten.
  - Det er dybt urimeligt. Jeg har overtaget en sag, som jeg ikke har været med i. Jeg har overtaget min fars SE-nummer og hans forpligtigelser, siger han.
  